
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 18.06.2013

                          Nr. 22/245
                          PL-x 190/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea alin.(6) al art.160 din Legea nr. 571/2003 privind Codul fiscal, trimis spre dezbatere în fond, cu adresa nr. PL-x 190 din 5 iunie 2013, înregistrată sub nr. 22/245 din 05 iunie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        Gheorghe Dragomir

RAPORT 
asupra propunerii legislative pentru modificarea alin.(6) al art.160 din Legea      nr. 571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu  propunerea legislativă pentru modificarea alin.(6) al art.160 din Legea nr. 571/2003 privind Codul fiscal, trimis cu adresa nr. PL-x 190 din 05 iunie 2013, înregistrată sub nr. 22/245  din 05 iunie 2013.
Conform prevederilor art. 75 alin. (1) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, prin avizul nr. 227/ din 01 aprilie 2013, a avizat negativ propunerea legislativă.
Comisia juridică, de disciplină şi imunităţi,  prin avizul nr. 31/729 din 05 iunie 2013, a avizat favorabil propunerea legislativă .

Comisia pentru politică economică, reformă şi privatizare, prin avizul     nr. 21/173 din 05 iunie 2013, a avizat negativ propunerea legislativă.
Comisia pentru agricultură, silvicultură, industrie alimentară şi servicii specifice, prin avizul nr. 24/273/05 iunie 2013 , a avizat negativ propunerea legislativă.

Propunerea legislativă supusă dezbaterii are ca obiect de reglementare modificarea art. 160 alin.(6) din Legea nr. 571/2003 privind Codul fiscal, cu modificările şi completările ulterioare, în sensul prelungirii până la 31 mai 2015 inclusiv a termenului pentru aplicarea taxării inverse pentru anumite categorii de cereale şi plante tehnice, acesta fiind în prezent 31 mai 2013.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 18 iunie 2013.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 32 deputaţi.

La dezbaterea acestei propuneri legislative a fost prezent, în calitate de invitat, domnul Dan Manolescu, Secretar de Stat la Ministerul Finanţelor Publice.
În urma examinării propunerii legislative şi a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor, respingerea propunerii legislative pentru modificarea alin.(6) al art.160 din Legea nr. 571/2003 privind Codul fiscal deoarece prezenta propunere legislativă a rămas fără obiect, prevederile sale fiind preluate în Ordonanţa Guvernului nr.  8/2013 pentru modificarea si completarea legii nr. 571/2003 privind Codul fiscal şi reglementarea unor măsuri financiar-fiscale, aprobată prin Legea 168/2013.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

